Source: https://www.kyppi.fi/palveluikkuna/rapea/read/asp/r_kohde_det.aspx?KOHDE_ID=200875
Timestamp: 2019-01-23 18:22:48+00:00
Document Index: 24820087

Matched Legal Cases: ['kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko ']

Luodon kirkko 200875
Kiinteistötunnus: 440-402-29-10;
Kylä tai kaupunginosa: Fagernäs
Osoite: Fagernäsvägen 240
Nykykäyttö: Seurakunnan kirkko
Ajoitus: Rakentaminen 1785-1789
Puukirkko, sisäviisteinen ristikirkko. Tukholman Adolf Fredrikin kirkkoa muistuttava Luodon kirkko on mielenkiintoinen esimerkki siitä, kuinka rakennusmestari Jakob Rijf sovelsi akateemisen arkkitehtuurin barokkiklassista muotokieltä hallitsemaansa hirsirakennustekniikkaan.
Kirkko on erivartinen, sisäviistein varustettu ristikirkko. Ristivarsien päistä aumatun paanukaton keskeltä kohoaa neliskulmaiselta jalustalta kahdeksankulmainen keskustorni, johon kellot on sijoitettu. Kirkkosalissa on seinät jäsennöity parittain asetetuilla toskanalaisilla pilastereille, jotka kannattavat voimakkaasti ulkonevaa palkistoa, jonka friisiosa on sileä. Perinteiset sidehirret on jätetty pois, sisänurkat on tehty kaksikertaisin hirsiseinin. Ristikeskuksessa on kalottimainen välikattokupoli, jonka keskellä olevassa pyörylässä on kullattu aurinko. Alttarilaite ja saarnastuoli kuuluvat myös kirkon alkuperäiseen kiinteään sisustukseen.
Nykynimi: Larsmo kyrka
Pedersören emäseurakunnan keskiaikainen kivikirkko oli käynyt liian ahtaaksi 1700-luvun loppupuolella ja sen laajentaminen tuli ajankohtaiseksi. Luotolaiset eivät halunneet osallistua emäseurakunnan kirkon laajennustyöhön, vaan halusivat oman kirkon. Pitkien neuvottelujen jälkeen emäseurakunta suostui luotolaisten vaatimukseen ja Luodosta tuli Pedersören kappeliseurakunta.
Kirkon piirustukset laati Jacob Rijf. Syksyllä 1785 kirkon hirsiseinät salvottiin tasakertaan, rakennustöitä jatkettiin keväällä 1786 kattamalla ja holvaamalla kirkko. Kirkko vihittiin käyttöön 1787. Keskustorni valmistui 1789. Kirkon rakentaminen oli pienelle kappeliseurakunnalle suuri ponnistus joten kirkkoa sisustettiin ja ehostettiin pikkuhiljaa tulevina vuosikymmeninä. Lääninrakennusmestari Jacob Rijf veisti kirkon saarnatuolin, alttaritaulun kehykset sekä numerotaulun n. 1800. Kirkon kaksiosainen alttaritaulu tilattiin vaasalaiselta opettajalta, Johan Gustav Hedmanilta, 1849.
Luodon seurakunta itsenäistyi vuonna 1867, jolloin Luodosta myös tuli itsenäinen kunta.
Vuonna 1909 kirkkoon rakennettiin urkulehteri länsikuorin sisäänkäynnin yläpuolelle.
Kirkkoa on kunnostettu mm. 1964 ja ennen 200-vuotisjuhlaa.
Luonti: 10.11.2010
Muut tunnukset: 44040200290010C002 VRK vanha rakennustunnus
Rakennustunnus (VTJ-PRT): 1018960124
Osoite: Fagernäsvägen 245 68570 LARSMO
Rakennuttaja: Luodon kappeliseurakunta
Luoto perustettiin Pietarsaaren kappeliksi 1787, ja Luodon kirkko rakennettiin 1785-1789 Jacob Rijfin johdolla. Kirkko on kokenut harvinaisen vähän muutoksia. Ikkunoissa on säilynyt lyijypuitteiset pienet lasiruudut. Vuonna 1909 länsiristiin rakennettiin urkulehteri. Kirkko kunnostettiin arkkitehti Krister Korpelan suunnitelman mukaan 1964. Työ käsitti lämmityksen ja valaistuksen ohella sisämaalauksen.